b'\n_START_ARTICLE_\nSao (luna)\n_START_SECTION_\nOdkritje in imenovanje\n_START_PARAGRAPH_\nLuno Sao so odkrili M.Holman, JJ Kavelaars, T. Grav, W. Fraser in D. Milisavljevic 14. avgusta 2002 . Takrat je dobila za\xc4\x8dasno ime S/2002 N 2.  Uradno ime je dobila 3. februarja 2007 po eni izmed Nereid iz gr\xc5\xa1ke mitologije.\n_START_SECTION_\nLastnosti\n_START_PARAGRAPH_\nLuna Sao ima okoli 44 km v premeru (\xc4\x8de pri izra\xc4\x8dunu upo\xc5\xa1tevamo albedo 0,04), okoli Neptuna kro\xc5\xbei na razdalji okoli 22,4 Gm. Njena tirnica je v Kozaijevi resonanci (njen naklon tirnice in izsrednost sta povezana tako, da se naklon tirnice manj\xc5\xa1a, ko se izsrednost pove\xc4\x8duje in obratno) .'